Run for Cover (cinta)

Iste articlo ye sobre una cinta de western estausunidense de 1955; ta atros usos, se veiga Run for Cover.

Run for Cover (títol orichinal en anglés, en aragonés Corre ta enforar-te, estrenada en Aragón con o títol en castellano de Busca tu refugio, en aragonés Busca lo tuyo refuchio) ye una cinta de cine estausunidense de cine de western dramatico estrenada l'anyo 1955, dirichida por Nicholas Ray seguntes un guión adaptau por Winston Miller (basau en una historia de Harriet Frank, Jr. y Irving Ravetch), con una banda sonora orichinal de Howard Jackson, una dirección de fotografía de Daniel Fapp, una producción cinematografica de William H. Pine y William C. Thomas ta la suya productora cinematografica Pine-Thomas Productions, y un elenco formau por James Cagney, Viveca Lindfors, John Derek, Jean Hersholt, Grant Withers, Jack Lambert, Ernest Borgnine, Ray Teal, Irving Bacon, Trevor Bardette, John Miljan y Gus Schilling, entre d'atros actor.

Matt Dow troba a lo choven Davey Bishop, y iste li amuestra un puesto a on fa poquet roboron un tren. Casualment veyen volar un falcón y li disparan. Os maquinistas d'o tren creyen que son una atra vegada los ladrons y deciden aventar a maleta con os diners que levaban y fuyir- Dow y Bishop recullen a maleta, y Matt decide marchar enta lo lugar amanau ta tornar os diners, encara que Bishop no pareixe masiau convenciu. Pero cuan o tren ha plegau enta la gara, os maquinistas han dito que los han asaltau y lo "sheriff" convoca una partida ta perseguir a los "ladrons". Cuan veyen a Matt y a Davey, disparan sin garra aviso, deixando feriu a Matt y grieument feriu a Davey. Van a linchar a iste zaguero cuan reconoixen a Davey, que vive en o lugar y ye conoixiu por toz. Cuan se descubre la verdat, os habitants d'o lugar demanan perdón, pero Bishop queda con coixera permanent. Ufren a Dow lo treballo de sheriff, y iste contracta como aduyant a Bishop. A la vegada, Dow s'ha enamorau de Helga Swenson, qui ha cudiau de Bishop, y li proposa matrimonio, acceptando la mesacha. Lo bandiu Morgan ye preparando lo robo d'o banco, pero Dow consigue capturar a lo bandiu que l'acompanya, deixando-lo a lo cudiau de Bishop, y marcha a perseguir a Morgan. Malas que torna enta lo lugar, descubre que Bishop ha entregau a lo bandiu a la chent, que l'ha linchau. Cuan entrega a Morgan a Bishop, iste diz que l'ha feriu y ha conseguiu fuyir. Poco dimpués, torna Morgan con a suya banda, roban o banco y en o tiroteyo matan a lo pai de Helga. Gentry, un d'os laf¡drons, ha reconoixiu a Dow, y los habitants piensan que puet estar complicau en o robo, pero Dow expica que ha estau seis anyos engarcholau por un error d'identificacción, dica que finalment l'indultoron. Os habitants el creyen, pero continan sospeitando d'él. Dow organiza una partida ta perseguir-los, dica que plegan en territorio d'os comanches y toz deciden tornar, menos Dow y Bishop, que continan a persecución.

A cinta s'ambienta en bel momento indeterminau d'a segunda metat d'o sieglo XIX en Oklahoma, y las suyas escenas se filmoron en Durango, Silverton (Colorado) y Aztec y Bloomfield (Nuevo Mexico), amás d'en os Paramount Studios en Los Angeles (California). Localizacions de Run for Cover en Internet Movie Database.

 Elenco Run for Cover en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1955.
 Cintas de 1955.

 Referencias 

 Vinclos externos 
  Run for Cover en Internet Movie Database.
  Run for Cover en Screenonline d'o British Film Institute''.
  Run for Cover en TCM Movie Database.

Categoría:Cintas ambientadas en Oklahoma
Categoría:Cintas ambientadas en o sieglo XIX
Categoría:Cintas con banda sonora orichinal de Howard Jackson
Categoría:Cintas con dirección de fotografía de Daniel Fapp
Categoría:Cintas con guión de Winston Miller
Categoría:Cintas con montache de Howard Smith
Categoría:Cintas de cine de drama
Categoría:Cintas de western
Categoría:Cintas d'Estaus Unius
Categoría:Cintas dirichidas por Nicholas Ray
Categoría:Cintas en anglés
Categoría:Cintas en Technicolor
Categoría:Cintas en VistaVision
Categoría:Cintas interpretadas por Ernest Borgnine
Categoría:Cintas interpretadas por Grant Withers
Categoría:Cintas interpretadas por Gus Schilling
Categoría:Cintas interpretadas por Irving Bacon
Categoría:Cintas interpretadas por Jack Lambert
Categoría:Cintas interpretadas por James Cagney
Categoría:Cintas interpretadas por Jean Hersholt
Categoría:Cintas interpretadas por John Derek
Categoría:Cintas interpretadas por John Miljan
Categoría:Cintas interpretadas por Ray Teal
Categoría:Cintas interpretadas por Trevor Bardette
Categoría:Cintas interpretadas por Viveca Lindfors
Categoría:Cintas producidas por William C. Thomas
Categoría:Cintas producidas por William H. Pine
Categoría:Cintas rodadas en Aztec (Nuevo Mexico)
Categoría:Cintas rodadas en Bloomfield (Nuevo Mexico)
Categoría:Cintas rodadas en Durango (Colorado)
Categoría:Cintas rodadas en Los Angeles
Categoría:Cintas rodadas en Silverton (Colorado)